**TERMENI DE REFERINŢĂ**

**pentru contractarea serviciilor de consultanță**

**Consolidarea competențelor profesionale ale personalului care activează în cadrul centrelor de zi și de plasament pentru persoane vârstnice**

|  |  |
| --- | --- |
| **Organizația:** | I.P. Keystone Moldova  |
| **Tip concurs:**  | Național (doar pentru persoane rezidente în RM)  |
| **Sector:** | Servicii sociale |
| **Tipul contractului:** | Prestare servicii  |
| **Locație:** | Republica Moldova |
| **Termen limită pentru depunerea ofertelor:** | 29 ianuarie 2024, or.17.00  |
| **Numărul de zile alocate pentru prestarea serviciilor:**  | 36 zile  |
| **Ofertantul:** | Persoană fizică  |
| **Perioada de realizare a sarcinii:** | 01 februarie 2024 – 30 martie 2024  |

1. **CONTEXT**

I.P. Keystone Moldova, în parteneriat cu Fundația Soros Moldova și A.O. Institutum Virtutes Civilis implementează proiectul „Organizațiile societății civile acționează pentru servicii sociale mai bune” (în continuare - Proiect) finanțat de Uniunea Europeană, co-finanțat de Fundația Soros Moldova.

Obiectivul general al proiectului constă în consolidarea capacităților organizațiilor societății civile (în continuare - OSC) din domeniul social pentru a deveni organizații de referință în dialogul privind politicile sociale și în procesul de consolidare a unei comunități incluzive pentru grupurile vulnerabile.

Proiectul susține eforturile prestatorilor publici și privați de servicii sociale din Republica Moldova de a dezvolta rețeaua de servicii sociale și de a contribui la soluționarea problemelor existente în acest domeniu pentru a construi un sistem de protecție socială rezistent și durabil, axat pe necesitățile persoanelor din grupurile vulnerabile.

În cadrul Proiectului, I.P. Keystone Moldova oferă suport metodologic în dezvoltarea profesională a personalului din serviciile sociale create/dezvoltate în cadrul proiectului.

1. **OBIECTIVUL CONSULTANȚEI**

Obiectivul general al consultanței rezidă în consolidarea competențelor profesionale ale personalului care activează în cadrul a patru centre de zi și de plasament pentru persoane vârstnice privind elaborarea, revizuirea și implementarea planurilor individualizate de asistență (în continuare – PIA) a beneficiarilor.

1. **GRUPUL ȚINTĂ**

Serviciile de consultanță vor fi oferite personalului din centrele de zi și de plasament pentru persoane vârstnice din 4 comunități ale țării:

1) s.Selemet, rnul Cimișlia;

2) s.Puhăceni, rnul Anenii Noi;

3) s.Glinjeni, rnul Fălești;

4) s.Băxani, rnul Soroca

1. **SARCINILE INCLUSE ÎN SERVICIILE DE CONSULTANȚĂ**

|  |  |  |  |  |
| --- | --- | --- | --- | --- |
| **Nr.r.** | **Activități**  | **Perioada** | **Livrabile** | **Număr zile consultanță** |
|  | Elaborarea planului de consultanță, în coordonare cu directorul de proiect I.P. Keystone Moldova și managerii a patru centre de zi și de plasament pentru persoane vârstnice  | Februarie, 2024  | Plan de consultanță  | 1 |
|  | *Suport în realizarea ședințelor de elaborare/revizuire a PIA pentru 16 beneficiari ai centrelor de zi și de plasament pentru persoane vârstnice (câte 4 beneficiari per Serviciu):*2.1 Documentarea (analiza dosarelor beneficiarilor și determinarea cazurilor pentru care se va elabora/revizui PIA)2.2 Organizarea în comun cu managerii centrelor de zi și de plasament a ședințelor de elaborare/revizuire a PIA, cu implicarea tuturor actorilor relevanți 2.3 Moderarea ședințelor de elaborare/revizuire a PIA 2.4 Organizarea ședințelor cu specialiștii centrului de zi și de plasament în vederea înaintării recomandărilor cu privire la îmbunătățirea procesului de elaborare/revizuire a PIA 2.5 Facilitarea accesului beneficiarilor la alte servicii, în corespundere cu necesitățile acestora (în comun cu specialiștii Serviciului)2.6 Perfectarea/revizuirea a 16 PIANotă: PIA va fi elaborat/revizuit în corespundere cu Managementul de caz  | Februarie, 2024 – Martie, 2024  | 16 ședințe de elaborare/revizuire a PIA realizate16 procese verbale ale ședințelor de elaborare/revizuire a PIA Fotografii de la ședințele de elaborare/revizuire a PIA 4 ședințe cu specialiștii centrelor de zi și de plasament (procese verbale per ședință) 16 PIA elaborate/revizuite |  32 |
|  | Organizarea ședinței (online) cu participarea echipei proiectului și specialiștilor din 4 centre de zi și de plasament pentru persoane vârstnice în vederea asigurării schimbului de experiență și reflectarea lecțiilor învățate în oferirea asistenței calitative beneficiarilor din cadrul serviciilor sociale  | Martie, 2024  | Agendă Prezentare PPCapturi de ecran  | 2 |
|  | Elaborarea raportului de consultanță  | Martie, 2024 | Raport de consultanță | 1 |

1. **CERINȚE DE CALIFICARE:**
2. Studii în domeniul științelor socio-umane;
3. Experiență de cel puțin 5 ani în lucrul cu persoanele vârstnice;
4. Experiență de cel puțin 5 ani în calitate de formator/formatoare.
5. **PERIOADA DE CONTRACTARE: 01 februarie, 2024 – 30 martie, 2024**
6. **CONDIȚII DE CONTRACTARE**

Cheltuielile de transport vor fi suportate de Keystone Moldova din resursele proiectului.

Keystone Moldova va semna un contract de prestări servicii cu persoana fizică pentru prestarea serviciilor de consultanță. Achitarea serviciilor va fi efectuată în conformitate cu contractul de prestări servicii. Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar.

1. **VOLUMUL DE MUNCĂ**

Consultantul/consultanta va fi contractat(ă) pentru un total de **36 zile de consultanță**.

Consultantul/consultanta va coordona toate activitățile cu directoarea de proiectdin cadrul Keystone Moldova.

1. **MODUL ȘI TERMENUL DE PREZENTARE A DOSARULUI**

Dosarul va fi întocmit strict în conformitate cu Termenii de referință și instrucțiunile pentru ofertanți și va cuprinde:

1. Oferta tehnică, care va include CV-ul și datele de contact a două persoane de referință – a se vedea Formularul A. Oferta tehnică
2. Oferta financiară – a se vedea Formularul B. Oferta financiară

**ATENŢIE: Oferta tehnică şi oferta financiară** vor fi transmise în două e-mail-uri **diferite,** cu mențiunile aferente.

În câmpul subiect se va indica următorul text:

1. Pentru oferta tehnică: Oferta tehnica\_2024.EU.02.Servicii Consultanță LOT nr. (indicați numărul lotului)
2. Pentru oferta financiară: Oferta financiara\_2024.EU.02. Servicii Consultanță LOT nr. (indicați numărul lotului)

Detalii privind modalitatea de înaintare a ofertelor pot fi găsite în documentul *Instrucțiunile pentru ofertanți.*

**X. TERMENUL LIMITĂ DE PREZENTARE A DOSARULUI:** 29 ianuarie, 2024, or.17.00

**Ofertele vor fi expediate** la următoarea adresă electronică: moldova@khs.org

Informații suplimentarepot fi obținute de la Marcela Dilion-Strechie, directoare de proiect, e-mail: mstrechie@khs.org , tel.068680447

Întrebările de clarificare pot fi transmise în formă scrisă pe adresa de email mstrechie@khs.org până la data de 22 ianuarie 2024, orele 15.00.